Hakuin
<s>Hakuin Zenđi (Hakuin Zenji, pravo ime Nagasawa Ekaku) (Hara, 19. 1. 1686 – Hara, 18. 1. 1769) je bio japanski zen učitelj i slikar.</s><s>Bio je jedan od najvećih japanskih zen majstora koji je svojim obnavljanjem rinzai škole udario temelje modernom zen-budizmu.</s>

<s>Smatra se ocem modernog japanskog zena.</s>

<s>Biografija</s>

<s>Hakuin je rođen 1685. godine.</s><s>Napustio je roditeljski dom kao dečak da bi pristupio budističkom redu.</s><s>S 15 godina došao jeu budistički samostan i uz razne učitelje usavršio zen-meditaciju.</s>

<s>U dvadeset četvrtoj godini je doživeo prvo iskustvo prosvetljenja, kojem je prethodilo žustro i mukotrpno naukovanje pod rukovodstvom starog isposnika i zen majstora Etana.</s><s>Zabeleženo je da je stari učitelj Shoju krvnički tukao Hakuina.</s><s>Jednom kada Hakuin htede predstaviti svoje gledište, učitelj ga opali preko uha i gurnu preko verande.</s><s>Drugi put, učitelj ga udari nekoliko puta i gurnu s trijema, te Hakuin ostade neko vrijeme gotovo bez svijesti.</s><s>Konačno, dok je išao po selu proseći, doživeo je probuđenje.</s>

<s>Na početku svoje karijere, Hakuin bijaše jedini čuvar napuštenog hrama u Surugi.</s><s>Hakuin kao zen učitelj je bio poglavar više samostana, uključujući i danas poznati Ryutakiji, u kojima je razvio trajnu meditaciju i obnovio strogi duhovni trening “rinzai-šu”.</s><s>1716. godine se trajno nastanio u blizini svog rodnog mesta, u hramu Šoinđi, koji je pod njegovim vođstvom postao najjače budističko uporište razdoblja Tokugava.</s><s>Nasilje je postalo neka vrsta običaja ne samo u zen manastirima, već i među svetovnjacima.</s><s>U zen pričama se pominje prijateljica učitelja Hakuina koja je držala čajdžinicu.</s><s>On je učenicima preporučivao njeno poznavanje zena, a ona ih je dočekivala u čajdžinici i "lemala žaračem".</s>

<s>Pored naukovanja, bavio se slikarstvom i kaligrafijom.</s>

<s>Učenje</s>

<s>Srž Hakuinove doktrine o probuđenju, zasnovane na njegovom ličnom iskustvu, mogla bi se sažeti u trojstvo mističnih stanja: velika sumnja, veliko probuđenje i velika radost.</s><s>Posebno je upečatljiv njegov opis satorija:</s>

<s>Njegovo čovekoljublje, vera, predanostu izučavanju i dar propovednika, pisca, pesnika i umetnika privukli su mnoštvo učenika.</s><s>„Svojom nezahtevnom dobrotom, čestitošću i verskim žarom, Hakuin je osvajao srca običnih ljudi; ubraja se među najznačajnije verske reformatore u istoriji Japana."</s>

<s>Hakuin nije odobravao „Jaki put“ sekte Amida, naglašavajići neuporedivu moć zen meditacije i uvežbavanja koana.</s>

<s>Priče o Hakuinu</s>

<s>Sačuvano je više priča iz Hakuinovog života.</s><s>Ovo su neke od njih:</s>

<s>Vrata raja</s>

<s>Vojnik po imenu Nobušige dođe kod Hakuina i zapita ga: „Postoje li zaista raj i pakao?"</s>

<s>"Ko si ti?", upita ga Hakuin.</s>

<s>"Ja sam samuraj“, odgovori ratnik.</s>

<s>"Ti, vojnik!", uzviknu Hakuin.</s><s>„Koji bi to vladar tebe hteo za čuvara?</s><s>Lice ti je kao u prosjaka."</s>

<s>Nobušige se toliko razbesne da poče da vadi svoj mač, no Hakuin nastavi: „Pa ti imaš mač!</s><s>Oružje ti je verovatno previše tupo da bi mi odseklo glavu." Kada Nobušige izvuče mač, Hakuin primeti: „Ovde se otvaraju vratnice pakla!" Na ove reči samuraj, shvativši učiteljevu pouku, vrati svoj mač u korice i pokloni se.</s>

<s>"Ovde se otvaraju vratnice raja“, reče Hakuin.</s>

<s>Tako dakle</s>

<s>Učitelja zena Hakuna susedi su hvalili kao čoveka koji živi čednim životom.</s><s>Blizu njega živela je jedna lepa devojka čiji su roditelji držali prodavnicu hrane.</s><s>Iznenada, bez ikakvog upozorenja, njeni roditelji otkriše da je u drugom stanju, što ih razljuti.</s><s>Devojka ne htede da prizna ko je otac, ali posle mnogo pritiska imenova Hakuna.</s><s>U velikoj ljutnji roditelji odoše do učitelja.</s><s>"Tako dakle?", beše sve što on reče.</s><s>Kada se dete rodilo, doneli su ga Hakunu.</s><s>On je izgubio svoj ugled, ali veoma je dobro vodio računa o detetu.</s><s>Dobijao je mleko od suseda i sve drugo što je detetu trebalo.</s><s>Posle godinu dana, devojka nije mogla više izdržati.</s><s>Reče roditeljima istinu, da je pravi otac deteta jedan mladić koji je radio na ribljoj pijaci.</s><s>Roditelji devojke odmah odoše do Hakuna da ga mole za oproštaj, i da uzmu dete nazad.</s><s>Ustupajući im dete, sve što je rekao bilo je: "tako dakle?"</s>

<s>Literatura 
 D. T. Suzuki, Uvod u zen budizam, Zagreb, 1998.</s>

<s>Reference</s>

<s>Vidi još 
 Zen
 Budizam u Japanu</s>

<s>Spoljašnje veze</s>

<s>Hakuin Zenji  (Proleksis enciklopedija)</s>

<s>Rođeni 1685.</s><s>Budisti
Zen budisti
Umrli 1768.</s><s>Japanski filozofi
Zen
Budizam u Japanu</s>

